《冰月轩为金御史赋》
宋代·邓林

金豸峨冠铁作簪，冰壶秋月此生心。能寒世上奸邪胆，洞见怀中暮夜金。

岂以炎凉为聚散，更无圆缺与升沉。诗成写向幽轩壁，留取清光耀古今。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。